Hier's jou parfuumgids
JY LEES NOU Hier's jou parfuumgids
Al ooit oor 'n nuwe parfuum gelees en gewonder wat beteken basis- en hartnote, of EDP en EDT? Ons beantwoord dié en ander belangrike vrae sodat jy presies weet waarna om te soek wanneer jy weer in 'n winkel vol parfuumkeuses staan. Omdat 'n geur anders ruik aan elke vrou, is dit immers 'n unieke bykomstigheid om jouself (of ander) mee te bederf. Lees meer in jou parfuumgids...
Die luukse ontwerphuis Montblanc se Lady Emblem-parfuumreeks het drie variasies, elk met verskillende top-, hart- en basisnote om 'n ander gevoel te skep.
1. Lady Emblem
2. Lady Emblem L'Eau
3. Lady Emblem Elixir
EDP - staan vir Eau de Parfum en bevat 'n hoër konsentrasie olie as EDT en EDC. Dit is dus sterker en gaan langer hou. EDP is ook gewoonlik duurder as EDT en EDC.
EDT - As jy van 'n ligter parfuum hou, is 'n EDT, oftewel Eau de Toilette, met 'n laer konsentrasie olie ideaal. Dit hou net nie so lank soos EDP op die vel nie.
EDC - (Eau de Cologne) bevat die laagste konsentrasie olie en is 'n baie ligte geur. Omdat dit nie so lank op die vel hou nie is dit heerlik om in die somer te gebruik, want jy kan dit gereeld deur die dag aanspuit.